༈ ཐུགས་ རྗེ་ ཆེན་ པོ་ལ་ཕྱག་འཚལ་ལོ། །བཙུན་པ་ཐོགས་མེད་ཀྱིས། ཡང་དག་
པའི་དགེ་བའི་བཤེས་གཉེན་སྡོམ་བརྩོན་སྡེ་སྣོད་འཛིན་པ་ཤཱཀྱ་བཟང་པོའི་ཕྱག་ཏུ་ཕུལ་བ། སྐུ་
ཁམས་བཟང་ཞིང་དགེ་བ་འཕེལ་བའི་ཐད་ནས། གསུང་ཡིག་རྟེན་དང་བཅས་པ་འདིར་འཕྲོད་
པས་ཡིད་ བདེ། ། བདག་ ཀྱང་ཁམས་ བཟང་ པོར་ བདོག་གོ །སྐབས་ཀྱི་ དོན་ ལ་ སྔཪ་ བཞིན་
།སྐབས་ཀྱི་དོན་ལ་སྔར་བཞིན་
བསྟན་པ་དང་སེམས་ཅན་གྱི་དོན་ལ་བརྩོན་པ་མཛད་པར་ཞུ། གདམས་པའི་ཡི་གེ་བསྐུར་ཞེས་
གསུང་བའི་དོན་ལ། བྱང་ཆུབ་ཀྱི་སེམས་ཀྱི་སྒོ་ནས། ཆོས་བརྒྱད་ལམ་དུ་སློངས་པའི་སྨོན་
ལམ་གྱི་ཚིག་འདི་ལྟ་སྟེ། བདག་ལ་རྙེད་དང་བདེ་དང་བསྟོད་པ་དང༌། །སྙན་པའི་གྲགས་པ་
བསྒྲོག་པར་བྱེད་པ་རྣམས། །ཚོགས་གཉིས་འབྱོར་ལྡན་ཟག་མེད་བདེ་བ་རྒྱས། །དམ་པས་
བསྟོད་ཅིང་འགྲོ་ལ་གྲགས་པར་ཤོག །བདག་གི་བདོག་ཀུན་གཞན་གྱིས་ཕྲོགས་གྱུར་ནའང༌།
ཁ་ བའི་རྡུལ་ གྱིས་བཀབ་ པའི་ པདྨོའི་ཚལ། །ཉི་མའི་འོད་ཀྱིས་ཁ་བ་ཕྲོགས་པ་ཡིས། །མ་
འཁྲུགས་ཁ་དོག་གསལ་བར་གྱུར་པ་ལྟར། །བདག་གི་དགེ་བ་སྒྲིབ་བྱེད་ལོངས་སྤྱོད་རྣམས། །
བརྩེ་ལྡན་འདི་ཡིས་ཕྲོགས་པར་གྱུར་པས་ན། །འདིས་ནི་བདག་ལ་ཕན་ཆེན་བཏགས་སྙམ་དུ། །
དགའ་བས་བསྐྱེད་པའི་འཛུམ་མདངས་གསལ་བར་ཤོག ཁྲོ་བའི་བཞིན་རས་ནག་པོའི་སྤྲིན་
བསྡུས་ཏེ། །མིག་རྩ་དམར་པོའི་གློག་ཕྲེང་ རབ་འགྱུ་ཞིང་། །མཚོན་ཆའི་ཆར་བ་ཕབ་པས་
-57-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
བདག་གི་ཡིད། །སྡུག་བསྔལ་ཆུ་ཡིས་ཁྱབ་པར་བྱེད་མཐོང་ནས། །བརྩེ་ལྡན་འདི་ཡིས་བདག་
གི་སྡིག་བཅོམ་ཞིང་། །བཟོད་པའི་དགེ་བ་འཕེལ་བར་བྱས་བསམ་ནས། །དེའི་སྡིག་སྡུག་
བདག་ལ་ལེན་བྱེད་ཅིང་། །བདག་གི་བདེ་དགེ་དེ་ལ་གཏོང་བར་ཤོག །འགའ་ཡིས་བདག་གི་
རྙེད་སོགས་གཞོམ་པའི་ཕྱིར། །བདག་སྐྱོན་ཕྱོགས་བཅུར་བསྒྲགས་པའི་སྤྲིན་ཚོགས་ཀྱིས། །
བདག་གི་སྙན་གྲགས་སྣང་བ་མེད་བྱས་ནས། །གྲགས་ངན་མུན་པས་ཕྱོགས་བཅུར་ཁྱབ་བྱེད་
ནའང༌། །བརྩེ་ལྡན༌འདི༌ཡིས་བདག་གི་རྙེད་སོགས་ཀྱི། །འཆིང་བ་དམ་པོ་བཅད་སྙམ་ཤེས་
བྱས་ནས། །བྱམས་ པས་ སྐྱེད་ པའི་ སྙན་ ཚིག་ ཉི་ འོད་ཀྱིས། །དེའི་ཡོན་ཏན་ཕྱོགས་ བཅུར་
གསལ་བྱེད་ཤོག །འགའ་ཞིག་ཁྲོ་བའི་ཁྲོ་གཉེར་རབ་བསྡུས་ནས། །འཚང་ལ་ཕོག་པའི་ཚིག་
ངན་སྣ་ཚོགས་ཀྱིས། །སྐྱེ་བོ་མང་པོ་ཚོགས་པའི་མངོན་སུམ་དུ། །བདག་ལ་སྔོན་དུ་སྨོད་ང
མཐོང༌ནའང༌། །བརྩེ༌ལྡན༌འདི༌ཡིས་བདག་གི་ང་རྒྱལ་གྱི། །དུག་ཤིང་བཅད་པས་ཕན་པར་
བྱས་བསམས་ནས། །བློ་དང་བརྩེ་ཆེན་ཐབས་མཁས་མཚོན་ཆ་ཡིས། །དེའི་སྡུག་བསྔལ་དུག་
ཤིང་གཅོད་པར་ཤོག །ཅེས་པ་འདི་རྣམས་ཀྱི་དོན་ཉམས་སུ་ལེན་པར་ཞུ། ཡི་གེ་སྔ་མའི་ལན་
བསྐུར་བདོག་པས་འཕྲོད་མཆི། གལ་ཏེ་མ་འཕྲོད་ནའང་ད་རེས་ཀྱང་ཡི་གེ་བསྐུར་བདོག ། ཡི་
གེ་གཟིགས་པའི་རྟེན་དར་ཁ་གང་འབུལ། འབྲུག་ལོ་ཟླ་བ་གསུམ་པའི་ཉེར་བདུན་ལ་དགེ་
བར་གྱུར་ཅིག །ཤུ་བྷཾ།། །།
པ་